S-256/2012

Mál þetta, sem þingfest var þann 13. september 2012 og dómtekið þann 23. nóvember sl., er höfðað með ákæru útgefinni af lögreglustjóranum á Selfossi, dagsettri 12. júlí 2012, á hendur Ó-kk-þgf A-kk-þgf Ó-kk-þgf, kt. 000000-0000, til heimilis að Kambahrauni 40, Hveragerði,

„fyrir umferðarlagabrot

I.

með því að hafa aðfaranótt fimmtudagsins 10. maí 2012 ekið bifreiðinni AE-924 sviptur ökurétti norður Hringbraut við Njarðargötu í Reykjavík.

Telst brot ákærða varða við 1. mgr. 48. gr., sbr. 1. mgr. 100. gr. umferðarlaga nr. 50, 1987

II.

með því að hafa snemma morguns sunnudaginn 17. júní 2012 ekið bifreiðinni MR-789 sviptur ökurétti austur Hverfisgötu í Reykjavík undir áhrifum áfengis (vínandamagn í blóði 1,80‰) uns lögregla stöðvaði akstur ákærða á gatnamótum Barónsstígs og Hverfisgötu.

Teljast brot ákærða varða við 1. mgr. 48.gr . og 1., sbr. 3. mgr. 45. gr. umferðarlaga nr. 50, 1987,sbr. 1. mgr. 100. gr. umferðarlaga nr. 50, 1987.

Þess er krafist, að ákærði verði dæmdur til refsingar, til sviptingar ökuréttar samkvæmt 101. og 102. gr. umferðarlaga nr. 50, 1987 með áorðnum breytingum og til greiðslu alls sakarkostnaðar.“

Ákærði mætti ekki við þingfestingu málsins og lýsti fulltrúi ákæruvaldsins yfir að hann myndi leggja fyrir lögreglu að færa ákærða fyrir dóm með vísan til 162. gr. laga um meðferð sakamála, nr. 88/2008, sbr. c. lið 3. mgr. 90. gr. sömu laga. Ákærði kom fyrir dóm þann 23. nóvember sl., og lýsti yfir að hann óskaði ekki eftir skipun verjanda. Ákærði játaði skýlaust þá háttsemi sem honum er gefin að sök í báðum töluliðum ákæru.

Með vísan til skýlausrar játningar ákærða og þar sem dómurinn taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að sækjanda og ákærða sjálfum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í fyrsta og öðrum tölulið ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði sex sinnum áður sætt refsingu, þar af þrisvar sinnum fyrir ölvunar- og/eða fíkniefnaakstur. Þannig var ákærði með dómi Héraðsdóms Suðurlands þann 27. júní sl. dæmdur í sex mánaða fangelsi fyrir brot gegn 2. mgr. 45. gr. a., 1. mgr. 48. gr. og 1. mgr. 71. gr. umferðarlaga nr. 50/1987, en í þeim dómi var tekinn upp skilorðsdómur frá 8. febrúar 2012. Með dóminum frá 27. júní sl. var ákærði m.a. sakfelldur fyrir akstur undir áhrifum fíkniefna og var brot hans ítrekað öðru sinni. Ákærði er nú sakfelldur fyrir akstur undir áhrifum áfengis og fyrir að aka sviptur ökurétti og voru brotin framin fyrir uppkvaðningu dómsins frá 27. júní sl.. Því ber að dæma ákærða hegningarauka, skv. 78. gr. almennra hegningarlaga nr. 19/1940. Er það mat dómsins að brot þau sem ákærði er nú sakfelldur fyrir hefðu ekki leitt til þyngri refsingar en ákærða var gert að sæta með áðurgreindum dómi Héraðsdóms Suðurlands. Ákærða er því ekki gerð sérstök refsing í máli þessu.

Áréttuð er ævilöng svipting ökuréttar ákærða.

Með vísan til 218. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu samtals 21.467 kr.

R-kvk-nf T-kvk-nf héraðsdómari kveður upp dóm þennan.

D ó m s o r ð :

Ákærða, Ó-kk-þgf A-kk-þgf Ó-kk-þgf, er ekki gerð sérstök refsing í máli þessu.

Áréttuð er ævilöng svipting ökuréttar ákærða.

Ákærði greiði sakarkostnað, samtals 21.467 kr.

R-kvk-nf T-kvk-nf